Το ναυλοσύμφωνο και οι όροι του (με ειδική αναφορά στο ναυλοσύμφωνο ταξιδίου “GENCON” του “BIMCO”)
Creators: name: Χανιαλάκη, Ελευθερία Εμμανουήλ
Publisher: name: Aristotle University of Thessaloniki
Year: 2016
Subjects: Ναυλοσύμφωνο, Φορτωτική
Γενικοί όροι
Διεθνές Συμβούλιο Ναυτιλίας των Χωρών της Βαλτικής (BIMCO)
Charter party, Bill of Lading
General clauses
Baltic and International Maritime Council (BIMCO)

description: Η σύμβαση ναυλώσεως καταρτίζεται άτυπα με απλή σύμπτωση των δηλώσεων βουλήσεως των μερών και διαμορφώνεται ελεύθερα από τα συμβαλλόμενα μέρη. Αποδεικτικοί, ωστόσο, λόγοι έχουν καταστήσει το ναυλοσύμφωνο ως ένα από τα σπουδαιότερα και συνηθέστερα ναυτιλιακά έγγραφα. Η παρούσα διπλωματική εργασία είναι αφιερωμένη στο ναυλοσύμφωνο και στους όρους του. Στις σελίδες που ακολουθούν έγινε μία προσπάθεια παρουσίασης των βασικών αρχών που διέπουν τη σύμβαση ναύλωσης και των λόγων, για τους οποίους η χρήση τυποποιημένων ναυλοσυμφώνων είναι συνήθης στη συναλλακτική πρακτική. Αναλύθηκαν οι διαφορετικές κατηγορίες ναυλοσυμφώνων και παρουσιάστηκε η δομή, η διάρθρωση, το περιεχόμενό τους. Τέλος, εξετάστηκε το ζήτημα αν οι γενικοί όροι των ναυλοσυμφώνων συνιστούν Γενικούς Όρους των Συναλλαγών και κατά πόσο ο ναυλωτής είναι το οικονομικά ασθενέστερο μέρος στη σύμβαση ναύλωσης, πράγμα που σημαίνει ότι χρήζει ειδικής δικαιϊκής προστασίας με βάση τον Ν. 2251/1994 για την προστασία των καταναλωτών. Όλα τα παραπάνω επιχειρήθηκαν με σχετική ανάλυση των (γενικών και ειδικών) όρων που περιλαμβάνονται σε έντυπα πρότυπα ναυλοσύμφωνα, αλλά και με τις αναγκαίες παραπομπές στον Κώδικα Ιδιωτικού Ναυτικού Δικαίου, στον Κώδικα Πολιτικής Δικονομίας, στον Αστικό Κώδικα και σε άλλα διεθνή και ημεδαπά νομοθετικά κείμενα. Ειδική έμφαση δόθηκε στο ναυλοσύμφωνο γενικού τύπου ταξιδίου “Gencon” του Διεθνούς Συμβουλίου Ναυτιλίας των Χωρών της Βαλτικής (“BIMCO”), το οποίο χρησιμοποιείται ευρύτατα στη ναύλωση ταξιδίου για μεταφορά ξηρού φορτίου.
description: The charter agreement is concluded informally with the coincidence of the statements of the will of the parties and is freely formed by the contractual parties. However, evidential reasons have made the charter party as one of the most important and most commonly used shipping documents. This thesis is dedicated to the charter agreement and its terms. In the following pages, an attempt was made to be presented the basic principles underlying the charter agreement and the reasons why the use of standard charter parties is common in business practice. In addition, different types of charter parties, their structure and their content were analyzed. Last but not least, it was examined whether the general conditions of the charter party are considered as General Terms of Trade and whether the charterer is the economically weaker party in the charter contract, which means that he needs a special juridical protection according to the Greek Act 2251/1994 on the Protection of Consumers. All the above were attempted by analyzing the (general and specific) terms contained in standard charter forms, but also with the necessary references to the Greek Code of Private Maritime Law, the Greek Code of Civil Procedure, the Greek Civil Code and other international and domestic legislation. It is noted that special emphasis was given to the voyage charter party "Gencon" of the Baltic and International Maritime Council ("BIMCO"), which is widely used in voyage chartering for carrying dry cargo.